joelniklaus/EU_Wikipedias huggingface dataset:
Rosewood (televisiosarja)

Rosewood on yhdysvaltalainen Todd Harthanin luoma draamasarja, jonka päärooleissa ovat Morris Chestnut ja Jaina Lee Ortiz. Sarjan esittäminen aloitettiin Yhdysvalloissa 23. syyskuuta 2015 Foxin kanavalla.

Huhtikuussa 2016 Fox ilmoitti tilanneensa sarjalle toisen tuotantokauden, jonka esittäminen aloitettiin 22. syyskuuta 2016. Toinen kausi jäi sarjan viimeiseksi.

Tarina 
Tapahtumat sijoittuvat Miamin lämmössä työskentelevän yksityisen kuolinsyytutkijan patologi Beaumont Rosewoodin (Morris Chestnut) elämän ympärille. Ammattinsa myötä hän pääsee usein keskelle toimintaa etsivä Annalise Villan (Jaina Lee Ortiz) kanssa.

Näyttelijät

Kaudet

Lähteet

Aiheesta muualla 
 Rosewood Foxin sivustolla 
 

Yhdysvaltalaiset draamasarjat
Yhdysvaltalaiset rikossarjat
2010-luvun televisiosarjat
Foxin televisio-ohjelmat
Hämeen Suoja

Hämeen Suoja on entinen Hämeenlinnan suojeluskuntatalo Hämeenlinnassa Kanta-Hämeessä. Rakennuksen on suunnitellut Ragnar Wessman, ja se on rakennettu vuonna 1930. Suojeluskuntatalo sijaitsee lähellä Hämeenlinnan linja-autoasemaa osoitteessa Palokunnankatu 12.

Historia
Talo Oy Hämeen suoja perustettiin vuonna 1929. Hankkeessa keskeisinä toimijoina olivat muun muassa kauppaneuvos A.Gust Skogster ja toimitusjohtaja Arvi A. Karisto. Tulevan suojeluskuntatalon peruskivi laskettiin 26.4.1930, ja talo valmistui 28.9.1930. Jo 1930-luvulla talon pihapiiriin rakennettiin lisää varastotiloja muun muassa kenttäkeittiölle ja ajoneuvoille. Vaaleaksi rapattu kolmikerroksinen talo edustaa tyyliltään 1920-luvun klassismia.

Kolmikerroksiseen taloon suunniteltiin juhlasali, luentosaleja sekä toimistotiloja paikallisen suojeluskunnan ja Lotta Svärd -yhdistyksen tarpeisiin. Kolmannessa kerroksessa sijaitsi suojeluskunnan paikallispäällikön asunto. Kiinteistöön kuului myös muun muassa pistooliampumarata, keittiö sekä pihapiirissä oleva tykkivaja.

Sodan jälkeisinä vuosikymmeninä kiinteistö on ollut monien kansalaisjärjestöjen, kuten veteraani- ja reserviläisjärjestöjen sekä Karjalaseuran toimitilana.

2000-luvulla kiinteistöä on kunnostettu ja tiloja varustettu vastaamaan nykyajan tapahtumien vaatimuksia. Vuonna 2003 talon ulkokuorta kunnostettiin muun muassa uusimalla katto ja korjaamalla ikkunoita ja seinärappauksia. Sittemmin myös sisätilojen seinä- ja lattiapintoja on uusittu ja uusia kalusteita hankittu. Nykyisin rakennuksen ensimmäisessä kerroksessa on yrityksille vuokrattuja liiketiloja. Toista kerrosta hallitsee suurehko juhlasali, jota vuokrataan paljon erilaisten juhlien, näyttelyiden ja myyntitilaisuuksien järjestämiseen. Rakennuksen pihassa on parkkitilaa noin 30 autolle.

Aiheesta muualla
Hämeen Suojan kotisivut
Hämewiki: Hämeen Suoja
 https://www.porssitieto.fi/osake/lisaa/hameensuoja.shtml

Hämeenlinnan rakennukset ja rakennelmat
Seurantalot
Suojeluskuntatalot
Saaristenmäki
Elias ja kuninkaan laiva

Elias ja kuninkaan laiva () on norjalainen tietokoneanimaatioelokuva vuodelta 2007. Se perustuu Elias, pieni pelastuslaiva -animaatiosarjaan.

Suomalaiset ääninäyttelijät 
Listassa näkyy vain osa hahmoista

Aiheesta muualla 

Vuoden 2007 elokuvat
Norjalaiset elokuvat
Norjalaiset animaatioelokuvat
Elias ja aarrejahti

Elias ja aarrejahti () on norjalainen tietokoneanimaatioelokuva vuodelta 2010. Se perustuu Elias, pieni pelastuslaiva -animaatiosarjaan.

Suomalaiset ääninäyttelijät 
Listassa näkyy vain osa hahmoista

Aiheesta muualla 

Norjalaiset elokuvat
Vuoden 2010 elokuvat
Norjalaiset animaatioelokuvat
Silvia Di Pietro

Silvia Di Pietro (s. 6. huhtikuuta 1993 Rooma) on italialainen uimari, joka on erikoistunut vapaa- ja perhosuintiin.

Di Pietro saavutti pronssia 4×50 metrin sekauintiviestissä Rijekan lyhyen radan EM-kilpailuissa 2008. Hän sai hopeaa 4×100 metrin sekauintiviestissä Debrecenin EM-kilpailuissa 2012 ja 4×50 metrin vapaauinnin sekaviestissä Herningin lyhyen radan EM-kilpailuissa 2013.

Dohan lyhyen radan MM-kilpailuissa 2014 Di Pietro saavutti kaksi pronssia; 4×100 metrin vapaauintiviestissä ja 4×50 metrin sekauinnin sekaviestissä. Netanyan lyhyen radan EM-kilpailuissa 2015 hän saavutti viisi mitalia; kultaa 4×50 metrin vapaauintiviestissä, 4×50 metrin vapaauinnin sekaviestissä ja 4×50 metrin sekauinnin sekaviestissä sekä pronssia 50 metrin perhosuinnissa ja 4×50 metrin sekauintiviestissä.

Lontoon EM-kilpailuissa 2016 Di Pietro saavutti hopeaa 4×100 metrin vapaauintiviestissä. Windsorin lyhyen radan MM-kilpailuissa 2016 hän sai neljä mitalia; hopeaa 50 metrin vapaauinnissa, 4×100 metrin vapaauintiviestissä ja 4×50 metrin sekauintiviestissä sekä pronssia 4×50 metrin vapaauintiviestissä. Glasgow'n lyhyen radan EM-kilpailuissa 2019 hän sai hopeaa 4×50 metrin sekauintiviestissä.

Di Pietro saavutti vuodelle 2021 siirretyissä Budapestin EM-kilpailuissa pronssia 4×100 metrin vapaauintiviestissä. Saman vuoden Kazanin lyhyen radan EM-kilpailuissa hän saavutti hopeaa sekajoukkueiden 4×50 metrin vapaa- ja sekauintiviesteissä sekä pronssia 50 metrin perhosuinnissa ja naisten 4×50 metrin sekauintiviestissä. Vuoden lopuksi hän saavutti Abu Dhabin lyhyen radan MM-kilpailuissa pronssia sekajoukkueiden 4×50 metrin sekauintiviestissä. Rooman EM-kilpailuissa 2022 hän oli hopealla sekajoukkueiden 4×100 metrin sekauintiviestissä.

Henkilökohtaiset ennätykset

50 metrin rata

25 metrin rata

Lähteet

Aiheesta muualla 

 

Italialaiset uimarit
Vuonna 1993 syntyneet
Elävät henkilöt
Kaksipistepirkko

Kaksipistepirkko (Adalia bipunctata) on leppäkerttujen heimoon kuuluva hyönteislaji. Se on aikuisena 3,5–5,5 millimetriä pitkä, ja sillä on tavallisesti punaisissa peitinsiivissään kaksi mustaa täplää. Joskus peitinsiivet voivat olla myös mustat ja niissä on kaksi punaista täplää. Jalat ovat tummat. Laji on yleinen Suomessa ja sitä esiintyy myös Pohjois-Amerikassa ja Euroopassa. Laji talvehtii usein rakennuksissa. Kaksipistepirkolla on kaksi alalajia eli Adalia bipunctata bipunctata ja Adalia bipunctata frigida.

Kaksipistepirkko on peto ja sitä voidaan käyttää myös tuholaisten biologisessa torjunnassa, sillä se syö erityisesti kirvoja (Aphididae). Naaraat munivat kirkkaan keltaisia munia lehtien alapuolille.

Muita Adalia-sukuun kuuluvia Suomessakin esiintyviä lajeja ovat kymmenpistepirkko (Adalia decempunctata) ja ryhmikköpirkko (Adalia conglomerata).

Viitteet

Aiheesta muualla 
Laji.fi: Kaksipistepirkko (Adalia bipunctata)
Ötökkätieto: Kaksipistepirkko (Adalia bipunctata)
iNaturalist: Kaksipistepirkko (Adalia bipunctata)
Kaksipistepirkko (Adalia bipunctata) 
ITIS: Adalia bipunctata 
University of Michigan, Animal Diversity Web (ADW): Adalia bipunctata, two spotted lady beetle  
Centre for Agriculture and Biosciences International (CABI): Adalia bipunctata (twospotted lady beetle) 
Pherobase: Semiochemicals of Adalia bipunctata, the Two-spotted ladybird 

Leppäkertut
Brooke Langton

Brooke Langton (s. 27. marraskuuta 1970 Arizona) on yhdysvaltalainen näyttelijä. Hänet tunnetaan parhaiten roolistaan Samantha Reillynina televisiosarjassa Melrose Place vuosina 1996–1998. Hän esitti pääosaa lyhytsarjassa The Net vuosina 1998–1999. Langton on näytellyt myös useissa televisiosarjoissa kuten Beverly Hills 90210, Monk, Viiden juttu sekä Chicagon lääkärit.

Nuorena hän asui Illinoisissa, Texasissa ja Japanissa. Japanissa asuessaan hän työskenteli mallina. Muutettuaan Kaliforniaan hän opiskeli meribiologiaa sekä käsikirjoittamista.

Lähteet

Yhdysvaltalaiset näyttelijät
Yhdysvaltalaiset elokuvanäyttelijät
Yhdysvaltalaiset televisionäyttelijät
Vuonna 1970 syntyneet
Elävät henkilöt
The Manticore and Other Horrors

The Manticore and Other Horrors on Cradle of Filthin kymmenes studioalbumi, joka julkaistiin 29. lokakuuta 2012.

Albumi debytoi Suomen virallisen listan sijalla 24.

Kappaleet

Arvostelut 
 Imperiumi.net: 
 Kaaoszine: 
 Soundi:

Kokoonpano 
 Dani Filth – laulu
 Paul Allender – kitara
 Martin Skaroupka – rummut
 Daniel Firth – basso

Lähteet

Cradle of Filthin albumit
Vuoden 2012 albumit
Hammer of the Witches

Hammer of the Witches on Cradle of Filth yhdestoista studioalbumi, joka julkaistiin 10. heinäkuuta 2015. Albumi debytoi Suomen virallisen listan sijalla 5.

Kappaleet

Arvostelut 
 Imperiumi.net: 8+/10
 Kaaoszine: 
 Metalliluola: 
 Soundi:

Kokoonpano 
 Dani Filth – laulu
 Richard Shaw – kitara
 Ashok Šmerda – kitara
 Daniel Firth – basso
 Martin Skaroupka – rummut
 Lindsay Schoolcraft – laulu, harppu

Lähteet 

Cradle of Filthin albumit
Vuoden 2015 albumit
HMS Tapir

HMS Tapir (viirinumerot P335) oli Britannian Kuninkaallisen laivaston T-luokan sukellusvene.

Valmistus 

Alus tilattiin 1941 Vickers Armstrongilta Barrow-in-Furnessista ja  sen köli laskettiin 29. maaliskuuta 1943. Alus laskettiin vesille 21. elokuuta 1944 ja se otettiin palvelukseen vielä saman vuoden lopulla 30. joulukuuta.

Palvelus 
Alus upotti 12. huhtikuuta 1945 torpedoimalla Saksan laivaston sukellusveneen U-486 Pohjanmerellä Bergenin lounaispuolella.

Hr. Ms. Zeehond 
Alus sijoitettiin 18. kesäkuuta 1948 ylijäämänä reserviin ja se lainattiin Alankomaille, joka liitti sen 12. heinäkuuta laivastoonsa nimellä Hr. Ms. Zeehond. Alus vieraili Curacaossa 30. huhtikuuta 1949 yhdessä Hr. Ms. O 24:n ja Hr. Ms. Van Kinsbergenin kanssa. Matkalla suoritettiin gravitaatiomittauksia ja alus teki paluumatkalla pitkän snorkkelisukelluksen.

Alus osallistui kesäkuusta heinäkuuhun Exercise Viceroyhin. ja marraskuussa se osallistui Hr. Ms. Dolfijnin kanssa merisotaharjoitukseen Britannian laivaston kanssa.

Alus osallistui 13.-26. syyskuuta 1952 Naton sotaharjoitukseen exercise Mainbraceen.

Alus palautettiin Britannian kuninkaalliselle laivastolle 15. heinäkuuta 1953.

HMS Tapir 
Alus otettiin uudelleen palvelukseen 16. joulukuuta 1953 nimellä HMS Tapir. Alus romutettiin joulukuussa 1966 Faslanessa.

Lähteet

Viitteet 

Kuninkaallisen laivaston T-luokan sukellusveneet
Vickersin valmistamat alukset
Yhdistyneen kuningaskunnan kylmän sodan sukellusveneet
GNV Azzura

M/S Wasa Star oli Vaasanlaivojen (Oy Vasa-Umeå Ab) aikarahtaama matkustaja-autolautta, joka liikennöi Vaasa-Sundsvall ja Vaasa-Uumaja linjaa vuosina 1981-1982.

Käyttöhistoria 
Rederi Ab Gotland tilasi lokakuussa 1978 aluksen Landskronalta Öresundsvarvet Ab telakalta, alus olisi sijoitettu Nynäshamn-Visby-Oskarshamn linjalle. Laivan ollessa vielä keskeneräinen sai Vaasanlaivat aikarahtaussopimuksen tehtyä aluksen tilaajan kanssa. Ennen valmistumista laiva maalattiin Vaasanlaivojen väreihin ja alus valmistui 24. kesäkuuta 1981. Alus nimettiin muodollisesti Gotland nimiseksi. (Gotland ei ole koskaan ollut laivan virallinen nimi) Laiva kastettiin ja rekisteröitiin Wasa Star nimiseksi 25. kesäkuuta 1981. 
Alus lähti rakentajatelakalta kohti Vaasaa ja teki neitsytmatkansa 1. heinäkuuta 1981 Vaasa-Sundsvall välillä. Laiva ajoi karille helmikuussa 1982 Holmsundissa. Laiva sai vuodon kolmeen pohjatankkiin ja joutui käymään Kielin telakalla Saksassa korjattavana. Toukokuussa 1982 laiva saapui Naantaliin takuutelakoinnille. 31. elokuuta 1982 laiva teki viimeisen matkansa Vaasasta-Sundsvalliin ja otettiin pois liikennekäytöstä. 

Toukokuussa 1983 laiva vuokrattiin Kreikkaan (Karageorgis Line) yritykselle. Heinäkuussa 1983 laivan vuokrannut yritys ei maksanut aluksesta vuokrarahoja, joten aluksen omistaja takavarikoi sen Kreikassa ja alus palautettiin takaisin omistajalleen myöhemmin Landskronassa heinäkuussa 1983. 

Alus myytiin Norjaan A/S Larvik-Frederikshavnferjen, Larvik varustamolle 29. elokuuta 1983. Alus sai uuden nimen Peter Wessel maaliskuussa 1984. Alus aloitti liikennöinnin Larvik-Frederikshavn linjalla maaliskuussa 1984.

Syyskuussa 1988 alus saapui Blohm & Voss telakalle Hampuriin pidennettäväksi 22.5 metrillä. 

Lokakuussa 1996 alus aikarahdattiin Color Line varustamolle jatkoi liikennöimistä samalla linjalla. Alus liikennöi myös Larvik-Hirtshals linjalla.

Lokakuussa 2007 alus myytiin Italiaan Mediterranean Shipping Company (Aliscafi Snav) varustamolle. Alus sai uuden nimen Snav Toscana ja aloitti liikennöinnin Civitavecchia - Palermo linjalla kesäkuussa 2008. Alus liikennöi myös muita varustamon reittejä vuosina 2008-2012. 

Helmikuussa 2014 alus vuokrattiin hotellilaivaksi Sochiin olympialaisten ajaksi. Alus palasi liikennöimään Välimerelle olympialaisten jälkeen.

Helmikuussa 2017 aluksen konehuoneessa syttyi tulipalo ja laiva jouduttiin hinaamaan Palermoon korjauksia varten.

Huhtikuussa 2017 korjaukset valmistuivat ja laiva sai uuden nimen GNV AZZURA, asetettiin liikennöimään Bari-Durres välille.

Tekniset tiedot 
 Pituus: 142.32 m (Pidennyksen jälkeen 168,50 m)
 Leveys: 24.52 m
 Syväys: 5.51 m
 BRT/NRT/DWT: 14932/8342/2410 (Pidennyksen jälkeen: 29706/16558/3630)
 Pääkoneet: 4x Burmeister & Wain 8K45 GUC DIESEL Suurin mahdollinen teho: 21470 kW/29200 Hv
 Huippunopeus: 21 solmua (38,892 Km/h)
 Matkustajamäärä: 2000
 Hyttipaikkoja: 1140
 Henkilöautoja: 515
 Jääluokka: 1A

Lähteet 
 http://www.vasabatarna.se/wasastar/wasa_star.htm
 http://www.vasabatarna.se/wasastar/bilder/wstar_reklam2.jpg
 http://www.faktaomfartyg.se/gotland_1981.htm

Autolautat
Hr. Ms. Tijgerhaai (P336)

Hr. Ms. Tijgerhaai (viirinumerot P336) oli Alankomaiden laivaston  vuonna 1945 palvelukseen otettu T-luokan sukellusvene. Alus oli laskettu vesille Britannian kuninkaallisen laivaston HMS Tarnina.

Valmistus 

Alus tilattiin Vickers Armstrongilta Barrow-in-Furnessista, missä köli laskettiin 12. kesäkuuta 1943. Alus laskettiin vesille 29. marraskuuta 1944 ja otettiin palvelukseen Alankomaiden laivastossa 28. maaliskuuta 1945.

Palvelus 
Alus saapui 4. huhtikuuta 1945 Holy Lochiin miehistön kouluttamiseksi, koeajoihin ja harjoituksiin. Saksa antautui 8. toukokuuta. Alus lähti 26. toukokuuta Rotterdamiin.

Alus saapui 3. heinäkuuta jälleen Holy Lochiin, mistä se lähti 5. elokuuta Välimeren halki Bataviaan ja edelleen Australiaan. Japani antautui 15. elokuuta, joten alus saapui liian myöhään Tyynelle valtamerelle osallistuakseen sotatoimiin. Alus viipyi elokuun Fremantlessa ja syyskuun Tandjong Priokissa. Lokakuussa alus teki joitakin partiomatkoja Jaavanmerellä estääkseen aseiden salakuljetusta.

Alus lähti 4. kesäkuuta 1946 Hollannin Itä-Intiasta Alankomaihin ja saapui 3. syyskuuta Rotterdamin sukellusvenetukikohtaan, missä se oli koulutuskäytössä. Kuningatar Wilhelmina vieraili aluksella 2. syyskuuta 1948.

Heinäkuussa 1949 alus vieraili Hr. Ms. O 27:n ja Hr. Ms. Vulkaanin kanssa Göteborgissa ja Trondheimissa. Vuonna 1952 se vieraili Lissabonissa.

Kun HMS Sidonilla tapahtui 16. kesäkuuta 1955 torpedoräjähdys, alus oli lähistöllä. Palattuaan kotisatamaan aluksen akustossa räjähti, koska akustoon oli lisätty tislatun veden sijasta normaalia vettä. Alus saapui 18. lokakuuta Weymouthinlahdelle. Seuraavana päivänä alus ajautui karille ankkurin petettyä. Karilta vapauduttuaan se siirrettiin Portlandiin korjattavaksi.

Alus lähti 9. helmikuuta 1959 Hr. Ms. Zwaardvisin kanssa Rotterdamista Englannin kanaaliin. Alus oli joulukuusta 1960 helmikuuhun 1961 modernisoitavana, jolloin ulkoiset putkistot ja kansitykki poistettiin sekä keula virtaviivaistettiin. Lisäksi propulsiojärjestelmä huollettiin.

Alus poistettiin 11. joulukuuta 1964 aktiivipalveluksesta ja siirrettiin reserviin. Se poistettiin 29. syyskuuta 1965 palveluksesta ja myytiin 5. marraskuuta romutettavaksi.

Lähteet

Viitteet 

Zwaardvisch-luokan sukellusveneet
Vickersin valmistamat alukset
Alankomaalaiset toisen maailmansodan sukellusveneet
Ágios Pávlos (Thessaloniki)

Ágios Pávlos () on Kreikan kaupunki sekä samanniminen Neápoli-Sykiéen kunnan kunnallisyksikkö (Δημοτική Ενότητα Αγίου Παύλου, Dimotikí Enótita Agíou Pávlou) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Kaupungin ja kunnallisyksikön väkiluku on 6 852 (vuonna 2011).

Ágios Pávloksen kaupunki sijaitsee vain pari kilometriä Thessalonikin keskustata itään, ja se on Thessalonikin esikaupunkialuetta. Kaupunki on saanut nimensä siellä sijaitsevasta suuresta Pyhälle Paavalille omistetusta kirkosta.

Ágios Pávlos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Neápoli-Sykiéen kunnaksi yhdessä Neápolin, Péfkan ja Sykiésin kanssa, jolloin se muuttui uuden kunnan kunnallisyksiköksi.

Lähteet 

Keski-Makedonian entiset kunnat
Keski-Makedonian kaupungit
Neápoli-Sykiés
Grundfos

Grundfos on tanskalainen pumppuvalmistaja, jolla on yli 18 000 työntekijää maailmanlaajuisesti. Yritys valmistaa vuosittain yli 16 miljoonaa pumppua ja myös sähkömoottoreita. Vuonna 2015 yhtiön liikevaihto oli noin 3,3 miljardia euroa.

Historiaa
Poul Due Jensen perusti Grundfosin vuonna 1945 Bjerringbrossa nimellä "Bjerringbro Pressestøberi og Maskinfabrik". Vuonna 1967 yritys sai lukuisten nimenmuutosten jälkeen nykyisen nimensä.

Omistus
Poul Due Jensenin säätiö, joka perustettiin vuonna 1975, omistaa yrityksestä 86,7 %, henkilöstö 2 % ja perustajan perhe 11,3 %.

Grundfos Suomessa

Vuonna 1992 perustettiin Grundfosin Suomen myyntiyhtiö Oy Grundfos Pumput Ab. Sen pääkonttori sijaitsee Vantaalla.  Grundfosilla on lisäksi toinen tytäryhtiö Suomessa, Grundfos Environment Oy. Se suunnittelee ja valmistaa kunnallistekniikan pumppaamoja sekä pumppaamosäiliöitä.

Lähteet

Aiheesta muualla
Grundfos Suomi

Tanskalaiset yritykset
White Death


White Death on suomalainen black metal -yhtye, joka on perustettu vuonna 2013 Lappeenrannassa.

White Death on tunnettu teatraalisista ja rituaalimaisista keikoistaan, joissa on usein alastomuutta, jumalanpilkkaa virtsaamista, ulostamista sekä itsensä viiltelyä.

Diskografia

Studioalbumit

EP:t

Split-albumit

Demot 
 
 Promo (2020)

Kokoelmilla

Aiheesta muualla 
 White Death Facebookissa
 

Lappeenrannan musiikki
Suomalaiset black metal -yhtyeet
Seulonnan keskeiset artikkelit
Palisades Tahoe

Palisades Tahoe (aik. Squaw Valley Ski Resort) on talviurheilukeskus Placerin piirikunnassa Kaliforniassa Yhdysvalloissa.

Palisades Tahoen suorituspaikoilla järjestettiin Squaw Valleyn talviolympialaisten kilpailut lukuun ottamatta maasto- ja ampumahiihtokilpailuita.

Palisades Tahoessa on viisi eri vuorenhuippua: Granite Chief, Emigrant, Squaw Peak, KT-22 ja Snow King.

Amerikan alkuperäiskansat protestoivat pitkään talviurheilukeskuksen misogynistisenä ja rasistisena pitämäänsä alkuperäisamerikkalaiseen naiseen halventavasti viittaavaa ”squaw”-sanaa vastaan, minkä seurauksena keskuksen uudeksi nimeksi valittiin syyskuussa 2021 Palisades Tahoe.

Lähteet
Palisades Tahoe palisadestahoe.com 
Palisades Tahoe Trail Maps palisadestahoe.com

Viitteet

Yhdysvaltain talviurheilukeskukset
Talviolympialaiset 1960
Kalifornian urheilupaikat
Émile Chartier

Émile-Auguste Chartier (3. maaliskuuta 1868 – 2. kesäkuuta 1951), yleisesti tunnettu myös nimellä Alain, oli ranskalainen filosofi, toimittaja ja pasifisti. Hän otti salanimensä kunnianosoituksena 1400-luvun alussa eläneelle normandialaiselle runoilijalle Alain Chartierille.

Alain aloitti opiskelun Alençonin lyseossa vuonna 1881 ja opiskeli siellä viisi vuotta. 13. kesäkuuta 1956 koulu nimettiin sen kuuluisimman oppilaan mukaan Lycée Alainiksi.

Alain on haudattu Père-Lachaisen hautausmaalle.

Lähteet

Vuonna 1868 syntyneet
Vuonna 1951 kuolleet
Ranskalaiset filosofit
Brigitte Macron

Brigitte Marie-Claude Macron (o.s. Trogneux, e. Auzière;  s. 13. huhtikuuta 1953 Amiens) on ranskalainen opettaja ja Ranskan presidentti Emmanuel Macronin puoliso.

Elämä 

Brigitte Trogneux syntyi Amiensissa suklaatehtailijoiden lapsena. Hän työskenteli Ranskan kirjallisuuden, latinan ja draaman opettajana ja meni naimisiin pankkiiri André Louis Auzièren kanssa vuonna 1974. He saivat kolme lasta. Pariskunta erosi vuonna 2006. La Providencen lukiossa Trogneux tapasi 1990-luvulla 24 vuotta nuoremman opiskelijan Macronin, jonka kanssa hän meni naimisiin vuonna 2007.

Brigitte Macron luopui työstään vuonna 2015 tukeakseen miestään tämän poliittisella uralla. Häntä on kuvailtu Emmanuel Macronin valmentajaksi ja neuvonantajaksi.

Macron oli elokuussa 2018 valtiovierailulla Suomessa puolisonsa presidentti Emmanuel Macronin kanssa.

Lähteet

Internet
 Brigitte Trogneux. Geneanet.

Viitteet

Aiheesta muualla 

Ranskan presidenttien puolisot
Opettajat
Elävät henkilöt
Vuonna 1953 syntyneet
BioShock (pelisarja)

BioShock on Irrational Gamesin kehittämä ja 2K Gamesin julkaisema ensimmäisen persoonan ammuntapelisarja.

Ensimmäisen osan kehityksen aikana Irrational Games käytti nimeä 2K Boston. Toisen osan on kehittänyt 2K Marin.

Pelit 
 BioShock, 2007
 BioShock 2, 2010
 BioShock Infinite, 2013

Uusintaversiot 
Ensimmäinen ja toinen osa on julkaistu Remastered versioina uudelleen vuonna 2016 Steam-palvelussa.

Lähteet

Aiheesta muualla 
 Pelisarja MobyGamesissä 

Videopelisarjat
Hr. Ms. Zwaardvisch (P322)

Hr. Ms. Zwaardvisch (viirinumerot P322) oli Alankomaiden laivaston  vuonna 1943 palvelukseen otettu T-luokan sukellusvene. Alus oli laskettu vesille Britannian kuninkaallisen laivaston HMS Talentina.

Valmistus 

Alus tilattiin Vickers Armstrongilta Barrow-in-Furnessista, missä köli laskettiin 13. lokakuuta 1942. HMS Talent luovutettiin 23. maaliskuuta 1943 Alankomaille. Alus laskettiin vesille 17. heinäkuuta 1943 ja otettiin palvelukseen Alankomaiden laivastossa vielä saman vuoden lopulla 23. marraskuuta. Palvelukseenoton suoritti Alankomaiden prinssi Bernhard.

Palvelus 
Alus saapui 2. joulukuuta 1943 Rothesayhin Skotlantiin ja sen tukikohtana oli 6. joulukuuta alkaen Holy Loch. Alus oli koeajoissa helmikuuhun 1944.

Alus oli ensimmäisellä partiomatkallaan 26.-28. helmikuuta Pohjois-Atlantilla. Alus lähti 16. maaliskuuta partiomatkalle Norjan rannikolle ja Hadselinvuonossa, jossa se yritti 18. maaliskuuta paikallistaa Saksan laivaston taistelulaivan Tirpitzin asemapaikkaa Egerössä. Alus päätti partiomatkansa 24. maaliskuuta ja saapui Dundeehen 26. maaliskuuta.

Alus lähti 9. toukokuuta Dundeesta partioalueelleen. Se oli Portugalin rannikolla 16. toukokuuta alkaen ja saapui Gibraltarille 29. toukokuuta. Alus siirrettiin heinäkuussa Kaukoitään ja lähti Velttan, Port Saidin ja Adenin kautta Colomboon. Alus sijoitettiin Trincomaleehen, jossa se aloitti palveluksen Itäisessä laivastossa.

Lähteet

Viitteet 

Zwaardvisch-luokan sukellusveneet
Vickersin valmistamat alukset
Alankomaalaiset toisen maailmansodan sukellusveneet
Slave (joki)

Slave on joki Kanadan länsiosassa. Joen alkulähde on Peace–Athabascan delta, joka sijaitsee Albertan provinssissa. Joki laskee Iso Orjajärveen Luoteisterritorioissa. Sen pituus on 415 km.

Albertan hallitus on harkinnut padon ja vesivoimalan rakentamista Pelicanin koskeen lähelle Fort Smithiä. Niillä olisi kuitenkin haitallisia vaikutuksia alueen linnustoon.

Lähteet

Aiheesta muualla 

Kanadan joet
Albertan joet
Luoteisterritoriot
Mackenzien vesistö
Sleepy Hollow (televisiosarja)

Sleepy Hollow on yhdysvaltalainen kauhufantasiasarja. Se perustuu löyhästi Washington Irvingin vuoden 1820 novelliin Päätön ratsumies (The Legend of Sleepy Hollow). Sarjan pääosissa näyttelee Tom Mison (Ichabod Crane) ja Nicole Beharie (Abbie Mills).

Sarjan esittäminen aloitettiin yhdysvalloissa Fox-kanavalla 16. syyskuuta 2013. Sarjan showrunnerina toiminut Mark Goffman jätti sarjan maaliskuussa 2015 toisen tuotantokauden jälkeen. Toukokuussa 2017 Fox ilmoitti lopettavansa sarjan neljännen kauden jälkeen. Sarjan viimeinen jakso esitettiin Yhdysvalloissa 31. maaliskuuta 2017.

Suomessa sarjaa esittää Sub ja MTV3. Sarjan viimeisen tuotantokauden esittäminen alkoi Subilla maaliskuussa 2017.

Rooleissa

Tuotantokaudet

Lähteet

Aiheesta muualla 
 Sleepy Hollow Fox.comissa 
 

Yhdysvaltalaiset televisiosarjat
2010-luvun televisiosarjat
Chicago Fire (televisiosarja)

Chicago Fire on yhdysvaltalainen toiminta-draamasarja jonka ovat luoneet Michael Brandt ja Derek Haas. Se on ensimmäinen televisiosarja Dick Wolfin Chicago-aiheisista sarjoista.

Yhdysvalloissa sarjan esittäminen aloitettiin 10. lokakuuta 2012 NBC-kanavalla. Suomessa sarjaa on esitetty TV5- ja Kutonen-kanavilla. NBC ilmoitti toukokuussa 2017 tilanneen sarjalle kuudennen kauden, sen esittäminen aloitetaan syyskuussa 2017.

Chicago P.D. ja Chicago Med ovat Chicago Firen sisarsarjoja.

Tarina 
Sarjassa seurataan Paloasema 51:n () palomiesten ja ensiapuhenkilökunnan toimintaa erilaisissa pelastustehtävissä, sekä niiden ulkopuolella.

Päärooleissa

Sivurooleissa

Tuotantokaudet

Crossover-jaksot 
Chicago Fire sijoittuu samaan maailmaan (Kova laki: Erikoisyksikkö, Chicago P.D., Chicago Med ja Chicago Justice -sarjojen kanssa. Sarjoilla on useita crossover-jaksoja.

Palkinnot ja ehdokkuudet

Lähteet

Aiheesta muualla 
 Chicago Fire NBC:n sivustolla 
 
 Chicago Fire TV.comissa  

Yhdysvaltalaiset draamasarjat
Yhdysvaltalaiset toimintasarjat
NBC:n televisio-ohjelmat
2010-luvun televisiosarjat
2020-luvun televisiosarjat
Aino Kallas: Maailman sydämessä

Aino Kallas: Maailman sydämessä on kirjailija Aino Kallaksen elämäkerta, jonka on kirjoittanut Silja Vuorikuru. Teos on ilmestynyt 2017, ja sen on kustantanut Suomalaisen Kirjallisuuden Seura.

Vuorikuru on aiemmin tehnyt Kallaksesta väitöskirjan Kauneudentemppelin ovella: Aino Kallaksen tuotanto ja raamatullinen subteksti. Elämäkertaa hän ryhtyi laatimaan kustantajan ehdotuksesta, sillä sellaista ei Kallaksesta ollut aiemmin kirjoitettu. Elsa Enäjärvi-Haavio aloitti elämäkerran pohjatyöt kokoamalla aineistoa. Hän kuitenkin kuoli ennen kuin hän pääsi kirjoitustyön alkuun. Kai Laitisella oli sellainen suunnitteilla, mutta työ muuttui matkan varrella, syinä lähinnä Kallaksen päiväkirjojen suosio ja toisaalta biografista lähestymistapaa kirjailijaan oli alettu pitää vanhanaikaisena. Niinpä Laitinen keskittyi lähinnä Kallaksen tuotantoon.

Vuorikuru käy teoksessa läpi elämäkerran rinnalla Kallaksen tuotannon. Teos jakautuu osiin Kallaksen elämän keskeisten muutosvaiheiden mukaan. Kuvaliitteessä on henkilökuvia sekä kuvia Kallaksen asuinpaikoista. Teoksen lopussa on lähdeviitteet ja lähdeluettelo sekä henkilöhakemisto.

Teoksen vironkieliset käännösoikeudet on myyty virolaiselle Varrak-kustantamolle.

Arviot
Mervi Kantokorpi toteaa arviossaan Helsingin Sanomissa, että teos esittää hyvin lapsuudenkodin merkityksen myöhemmässä elämässä. Hän pitää Vuorikurun tekstiä paikoin raskaslukuisena, mutta toteaa kuitenkin että se on "näkemyksellinen tietopaketti Kallaksen elämään ja tuotantoon nostaessaan esiin laajan aineiston eri vuosikymmeniltä".

Outi Hytönen arvioi Suomen Kuvalehdessä, että "Aino Kallaksen elämäkerta on mallisuoritus", joka "avaa uusia näkökulmia".

Teos on kerännyt lukuisia kiittäviä arvioita (mm. Parnasso, Kiiltomato, Keskisuomalainen, Tuglas-seuran julkaisema Elo-lehti).

Lähteet

Aiheesta muualla
 Teos SKS:n sivulla. 
 Kokla, Järvi: Aino Kallas maailma südames. Hiiu Leht 5.5.2017- 
 Aareleid, Kai: Meie mõlema Kallas. Sirp 9.6.2017 (viroksi)

Suomalaiset elämäkerrat ja muistelmat
Vuoden 2017 kirjat
Tudiya

Tudiya tai Tudia on varhaisin Assyrian kuningas, joka on nimetty Assyrian kuningas listaan, ja hän on ensimmäinen ”seitsemästätoista kuninkaasta, jotka asuivat teltoissa.” Hänen olemassaolonsa on argelogisesti vahvistamaton ja sitä ei ole vahvistettu mistään muusta lähteestä. Assyriologi Georges Rouxin mukaan Tudiya olisi hallinnut 25. vuosisadan jälkipuoliskolla eaa.(eli jossakin välillä n. 2450 – n. 2400 eaa.).

Historiallisuus
Tudiyaa seurasi Assyrian kuningas listassa Adamun ja hänen jälkeensä vielä kolmetoista hallitsijaa: Yangi, Suhlamu, Harharu, Mandaru, Imsu, Harsu, Didanu, Hana, Zuabu, Nuabu, Abazu, Belu ja Azarah. Mitään konkreettista ei vielä tiedetä näistä nimistä, vaikka se on todettu, että paljon myöhemmin Babylonian tabletti lista näyttää kopioineen samoja nimiä, vaikka raskaasti vioittuneessa muodossa: Tudiya nimi näyttää yhdistyneen siinä Adamun nimeen muodossa Tubtiyamutu.

Ensimmäisissä Eblan arkeologisissa raportteissa kävi ilmi, että Tudiyan olemassaolo voitiin vahvistaa löytyneestä savitaulusta, jossa todettiin, että hän olisi tehnyt kauppasopimuksen Karumissa Eblan alueella Eblan "kuninkaan" Ibriumin (jonka nyt tiedetään sen sijaan olleen Eblan kuninkaan Isar-Damun visiiri.) kanssa. Tämän koko lukutapa on nyt kyseenalainen, koska useat tutkijat ovat viime aikoina väittäneet, että kyseisessä kauppasopimuksessa kyseessä ei ollut ollenkaan Assyrian kuningas Tudiya, vaan pikemminkin kuningas nimeltä "Abarsal", jonka paikannus on epävarma.

Aikaisemmat Assyrian kuninkaat, jotka kirjattiin "kuninkaiksi, jotka asuivat teltoissa" (kuten Tudiya), olivat olleet puolueettomia pastoraalisia hallitsijoita; Assyrian uskotaan alkuaan olleen pikemminkin oligarkia kuin monarkia.

Lähteet

Assyrian kuninkaat
Jordan Peele

{{Näyttelijä
 | nimi               = Jordan Peele
 | kuva               = Jordan Peele Peabody 2014 (cropped).jpg
 | kuvankoko          = 
 | kuvateksti         = Jordan Peele vuonna 2014.
 | syntymäaika        = 
 | syntymäpaikka      = New York, New York, Yhdysvallat
 | aktiivisena        = 2002–
 | kuolinaika         = 
 | kuolinpaikka       = 
 | asuinpaikka        = 
 | oikea nimi         = 
 | muut nimet         = 
 | ammatti            = näyttelijä, koomikko, käsikirjoittaja, tuottaja, ohjaaja
 | puoliso            = 
 | avopuoliso         = 
 | lapset             = 
 | allekirjoitus      = 
 | kotisivu           = 
 | merkittävät roolit = MadTVKey & Peele
 | imdb               = 1443502
 | elonet             = 
 | amg                = 
 | tietokanta-os      = 
 | tietok-nimi        = 
 | palkinnot          = 
Parhaan alkuperäisen käsikirjoituksen Oscar
2017 Get Out
Peabody-palkinto (2013)
Primetime Emmy -palkinto (2016)
 | ehdokkuudet        = 
Parhaan ohjauksen Oscar
2017 Get Out
Parhaan elokuvan Oscar
2017 Get Out2018 BlacKkKlansman
}}Jordan Peele' (s. 21. helmikuuta 1979 New York, New York, Yhdysvallat) on yhdysvaltalainen näyttelijä, koomikko, tuottaja, ohjaaja ja Oscar-palkittu käsikirjoittaja. Hän syntyi afroamerikkalaiselle isälle ja valkoihoiselle äidille, ja varttui Upper East Siden alueella Manhattanilla. Hän tuli vuosina 2003–2008 tunnetuksi yhtenä MadTV-sketsishown’n näyttelijöistä. Peele tunnetaan myös Comedy Centralin Key & Peele -sarjasta, jossa hän esitti sketsejä Keegan-Michael Keyn kanssa. Sarjaa tehtiin vuosina 2012–2015, ja se palkittiin parhaan sketsiohjelman Emmy-palkinnolla.

Vuonna 2017 ensi-iltansa sai Peelen esikoisohjaus Get Out, jonka hän myös käsikirjoitti. Elokuva osoittautui menestykseksi, sillä viiden miljoonan dollarin budjetilla tehty elokuva keräsi maailmanlaajuisesti lipputuloja yli 200 miljoonaa dollaria. Peelestä tuli historian ensimmäinen afroamerikkalainen, joka on voittanut Oscarin parhaasta alkuperäisestä käsikirjoituksesta. Elokuva sai Oscar-ehdokkuudet myös parhaasta elokuvasta ja ohjauksesta.

Peele on itse esiintynyt muun muassa elokuvissa Wanderlust (2012), Keanu (2016), Captain Underpants: The First Epic Movie (2017) ja Toy Story 4 (2019). Hänellä oli sivurooli televisiosarja Fargon (2014) ensimmäisellä kaudella.

 Filmografiaa 

 Ohjaajana 

 Get Out (2017)
 Us (2019)

 Tuottajana 

 Keanu (2016)
 Get Out (2017)
 BlacKkKlansman (2018)
 Us (2019)
 Candyman'' (2021)

Lähteet

Aiheesta muualla 
 

Elävät henkilöt
Vuonna 1979 syntyneet
Yhdysvaltalaiset koomikot
Yhdysvaltalaiset näyttelijät
Yhdysvaltalaiset elokuvaohjaajat
Yhdysvaltalaiset elokuvatuottajat
Yhdysvaltalaiset elokuvakäsikirjoittajat
Parhaan alkuperäiskäsikirjoituksen Oscar-palkinnon saajat
Primetime Emmy -palkinnon saajat
Afroamerikkalaiset
Haikkoon lennätinvuori

Haikkoon lennätinvuori () on suosittu näköalakallio Haikon kartanon viereisessä metsässä Porvoossa, josta avautuu näkymä Haikkoon selälle. Lennätinvuori kuuluu Porvoon kansalliseen kaupunkipuistoon. Lennätinvuoren luonnonsuojelualue perustettiin 14.10.1961 Uudenmaan lääninhallituksen päätöksellä. Kalliolle rakennettiin 1990-luvulla näköalatorni, jonka vieressä on pöytä ja penkit. Näköalatornin kylkeen on kiinnitetty Albert Edelfeltin syyskesällä vuonna 1899 maalaama teos Kesäilta Haikon selällä sekä lennätinvuoren historiasta kertova opaskyltti. Näköalakalliolle on kaksi virallista polkua, joista toinen saa alkunsa Haikkoontien ja Mohikaanipolun risteyksestä sekä toinen, joka alkaa Haikon kartanon pysäköintialueelta. Epävirallista polkua kalliolle pääsee mm. Hamarin Örnshamnin rantapuistolta  lähtevältä polulta sekä Haavikkotieltä.

Historia

Krimin sodan aikana vuonna 1854 Hangon ja Pietarin Kronstadtin välille rakennettiin lennätinlinja. Hankoniemen ja Pitkäpaaden välillä oli 42 optista lennätinasemaa. Haikkoon Lennätinvuorella sijaitsi yksi linjan asemapaikoista. Lennätinlinja ehti olla käytössä vain kaksi kesää, sillä sähkömagneettinen lennätinlinja syrjäytti sen vuonna 1855 Pietarista Helsinkiin.

Lennätinvuoren luonnonsuojelualueen ympäristö

Lennätinvuoren metsän pohjois -ja länsireunassa kulkee Porvoon kaupungin hoitama ulkoilureitti. Suojelualueen pinta-ala on 27 hehtaaria. Luontopolulta pääsee Haikkoontien yli suoraan Haikkoon metsän 2,8 km pitkän valaistun kuntoradan alkuun johtavalle ulkoilupolulle sekä metsän läpi kulkevalle metsäpolulle, joka päättyy kuntoradan varrelle lähelle Haikkoon lampea. Haikkoon lammen rantaan on pystytetty Albert Edelfeltin teos Kesä 1898. Lampi on saanut lempinimen Albertinlampi (Trasko di Alberto). Lähellä Haikkoon lampea kuntoradan varrella on Haikkoon laavu. Kotamaisen laavun vieressä on polttopuuvaja sekä ylempänä kalliolla pöytä ja penkit.

Lähteet

Suomen näköalapaikat
Porvoo
Howard S. Becker

Howard Saul Becker (s. 18. huhtikuuta 1928) on yhdysvaltalainen sosiologi, joka on tehnyt merkittävän uran poikkeavuuden sosiologian tutkimuksessa, taiteen sosiologiassa ja musiikin sosiologiassa.  Beckerin vuonna 1963 julkaistu kirja Outsider on luonut perustan leimautumisteorialle.  Beckeriä on luonnehdittu symbolisen interaktionismin tai sosiaalisen konstruktionismin harjoittajaksi, vaikka hän ei itse väitettä välttämättä allekirjoitakaan.  Becker kollegansa Erwing Goffmanin kanssa saivat alkuperäisen Chicagon koulukunnan opetuksen ja heitä tultiin myöhemmin pitämään tärkeänä osana toista Chicagon koulukuntaa.  Becker sai urallaan myös Ford Foundation Postdoctoral Research Fellowship-palkinnon Illinoisin yliopistossa. Ennen kuin Becker aloitti opettavan professorin uransa, hän vietti kolme vuotta tutkimusavustajana Stanfordin yliopistossa. 

Väitöskirjansa jälkeen Becker kiinnostui taiteen sosiologisesta tutkimuksesta. Hän uskoi, että sosiologinen taidetta tutkiva kenttä ei ollut kovinkaan kehittynyt ja koostui lähinnä tiettyjen taiteilijoiden kontribuutioiden tarkastelusta.  Omassa tutkimuksessaan Becker lähestyi taidetta "kollektiivisena toimintana" ja tutki taidetta ammattina.  Taiteen käsite kollektiivisen toiminnan tuotteena on yksi Beckerin tärkeimmistä panoksista taiteen sosiologiassa.  Vuonna 1982 julkaistussa Art Worlds -lehdessä Becker kertoo, kuinka taideteos muodostuu monien yksilöiden koordinoinnin kautta.  Hänen mukaansa taidetta on miltei mahdotonta luoda ilman jokaista ihmistä, joka tuottaa taiteen rakentamiseen tarvittavaa materiaalia. Becker huomauttaa myös, että työnjako on tärkeä tekijä taideteoksen luomisessa, sillä moni yksittäinen ihminen on mukana esimerkiksi taiteilijan työskentelyvälineiden tuotannossa. Becker korostaa luomistyön kannalta välttämättömien työkalujen lisäksi yhteisten merkitysten tärkeyttä taiteen arvon määrittämisessä.  Toisin sanoen Becker uskoo, että ilman yhteistä ymmärrystä työn arvosta, taiteen on vaikea saada sosiaalista resonanssia. Art Worldsissa julkaistujen lisäksi Becker on kirjoittanut lukuisia esseitä taiteen sosiologiasta. Näistä esseistä kaksi on käännetty ranskaksi; Paroles et Musique ja Propos sur l'art.  Vuonna 2006 Becker muokkasi ja osallistui Art of Start-Finish -hankkeeseen, jossa koottiin sosiologisia esseitä, joissa käsitellään kysymystä siitä, miten taiteilijat päättävät työn lopettamisesta.  Hänen kirjoitustensa lisäksi Becker opetti myös taiteen sosiologian kurssia.

Lähteet 

Yhdysvaltalaiset sosiologit
Vuonna 1928 syntyneet
Elävät henkilöt
Madsen

Madsen voi tarkoittaa seuraavia:

 Madsen, vuosina 1903–1957 valmistettu tanskalainen pikakivääri
 Madsen M50, tanskalainen konepistooli
 Madsen, saksalainen indie rock -yhtye
 Madsen, sukunimenä:
 Alexander Madsen (s. 1955), suomalainen koripalloilija
 Bent Madsen, tanskalainen sosiaalipedagogi
 Bo Madsen, tanskalainen kitaristi
 Charlotte Sahl-Madsen (s. 1964), tanskalainen poliitikko ja ministeri
 Christian Rabjerg Madsen (s. 1986), tanskalainen poliitikko ja ministeri
 David Madsen, yhdysvaltalainen elokuvakäsikirjoittaja ja kirjailija
 Emma Madsen (s. 1988), tanskalainen jalkapalloilija
 Gitte Madsen (s. 1969), tanskalainen käsipalloilija
 Hans Meulengracht Madsen (1885–1966), tanskalainen kilpapurjehtija
 Holger-Madsen, alk. Holger Madsen (1878–1943), tanskalainen elokuvaohjaaja ja näyttelijä
 Inger Gammelgaard Madsen (s. 1960), tanskalainen kirjailija ja graafinen suunnittelija
 Jeff Madsen (s. 1985), yhdysvaltalainen pokeriammattilainen
 Kristian Madsen (1893–1988), tanskalainen voimistelija
 Lars Jørgen Madsen (1871–1925), tanskalainen ampuja ja olympiavoittaja
 Mark Madsen (s. 1984), tanskalainen kreikkalais-roomalaisen tyylin painija
 Mette Madsen (1924–2015), tanskalainen kirjailija, poliitikko ja ministeri
 Michael Madsen (s. 1957), yhdysvaltalainen näyttelijä
 Michael Madsen (s. 1980), tanskalainen jääkiekkomaalivahti
 Michaela Madsen (s. 1993), suomalainen lentopalloilija
 Morten Madsen (s. 1987), tanskalainen jääkiekkoilija
 Peter Madsen (s. 1971), tanskalainen keksijä
 Rikke Marie Madsen (s. 1997), tanskalainen jalkapalloilija
 Svend Madsen (1897–1990), tanskalainen voimistelija ja olympiavoittaja
 Svend Åge Madsen (s. 1939), tanskalainen kirjailija
 Tue Madsen (s. 1969), tanskalainen musiikkituottaja, äänittäjä, miksaaja ja masteroija
 Vigo Madsen (1889–1979), tanskalainen voimistelija
 Virginia Madsen (s. 1961), yhdysvaltalainen näyttelijä
 Yasmine Madsen (s. 1999), suomalainen lentopalloilija.
Bryan MacLean

Bryan Andrew MacLean (s. 25. syyskuuta 1946 – 25. joulukuuta 1998) oli yhdysvaltalainen muusikko ja lauluntekijä, joka tunnetaan parhaiten rock-yhtye Loven kitaristina. MacLeanin käsialaa ovat mm. Loven tunnetuimpiin kappaleisiin kuuluvat kappaleet ”Alone Again Or” sekä ”Orange Skies”.

MacLean oli Loven jäsen vuosina 1965–1968, jona aikana yhtye julkaisi kolme studioalbumia, Loven, Da Capon sekä Forever Changesin. Erityisesti viimeksi mainittu on kriitikoiden suuresti arvostama albumi.

MacLean jätti Loven vuonna 1968, kun hänen ja yhtyeenlaulaja-kitaristi Arthur Leen suhde heikkeni. Hän palasi yhtyeeseen hetkeksi vuonna 1978, mutta lähti muutaman keikan jälkeen. Lovesta lähtemisensä jälkeen MacLean on ollut aktiivinen kristillisessä liikehdinnässä, ja hän on tehnyt myös sooloalbumeita, joista ainoastaan yksi (Ifyoubelievein) julkaistiin hänen ollessaan elossa.

Diskografia

Love

Sooloalbumit

Lähteet 

Yhdysvaltalaiset kitaristit
Yhdysvaltalaiset lauluntekijät
Vuonna 1946 syntyneet
Vuonna 1998 kuolleet
Checkpoint Helsinki

Checkpoint Helsinki on vuonna 2013 perustettu nykytaideorganisaatio. 

Se tilaa ja tuottaa nykytaidetta kutsumalla kansainvälisiä taiteilijoita ja kuraattoreita työskentelemään osana Helsinkiä ja helsinkiläisten arkea. Checkpoint Helsingillä ei ole pysyvää näyttelytilaa, vaan ohjelmistoa esitetään vaihtelevissa paikoissa. Ohjelmisto koostuu Helsinkiä varten toteutetuista tilausteoksista, joiden tekijät ovat kansainvälisiä ja paikallisia taiteilijoita ja kuraattoreita.

Tausta 
Checkpoint Helsingin juuret ovat vuodesta 2011 käydyssä Guggenheim-keskustelussa. Vuonna 2012 taiteilijoiden ja taidealan ammattilaisten ryhmä ehdotti vaihtoehtona Guggenheim-hankkeelle Helsingin taidemuseon yhteydessä toimivaa yksikköä, joka keskittyisi uusien, kansainvälisesti merkittävien teosten (”tulevaisuuden nykytaiteen”) tuottamiseen. Työryhmään kuuluivat muun muassa taiteilijat Tellervo Kalleinen, Markus Kåhre, Terike Haapoja, Jussi Kivi ja Vesa-Pekka Rannikko. Lisäksi ehdotuksen allekirjoitti yli 140 taiteilijaa ja taidealan toimijaa. Lopulta ryhmä päätti ryhtyä toimimaan itsenäisesti ja tukiyhdistys perustettiin vuoden 2013 alussa. Checkpoint Helsinki asemoi itsensä Guggenheimin vaihtoehdoksi, ei vastustajaksi, eikä enää myöhemmin osallistunut julkiseen keskusteluun aiheesta. Checkpoint Helsinki toteutti vaihtoehtoisia suunnitelmia Helsingin Etelärantaan keränneen, kansainvälisen Next Helsinki -ideakilpailun vuosina 2014-2015.

Toiminta 
Checkpoint Helsinki toimii yhteistyössä museoiden ja muiden instituutioiden, kuten Helsingin Juhlaviikkojen kanssa. 

Ohjelmistoon ovat kuuluneet mm. Ahmed Al-Nawasin, Joanna Warszan ja Clark House Initiativen kuratoimat projektit, suomalaisen taidepolitiikan käsikirja, seminaari taideorganisaatioiden toimintatapojen avoimuuteen liittyen, sekä mm. Ahmet Ögütin, Alexandra Piricin, Khaled Jarrarin, Bita Razavin, Public Movement -ryhmän ja Goldin+Sennebyn tilausteokset. 

Checkpoint Helsingin toimintaa ohjaa taiteen ja taiteilijoiden tapa rakentaa dialogia yhteiskunnan sisällä. Organisaatio osallistuu keskusteluun, projekteihin ja kampanjoihin, joiden tavoitteena on eloisa, monimuotoinen taidekenttä.

Lähteet

Aiheesta muualla 
 Checkpoint Helsinki

Suomalaiset järjestöt
Chicago P.D.

Chicago P.D. on yhdysvaltalainen draamasarja, jonka ovat luoneet Dick Wolf ja Matt Olmstead. Se on toinen televisiosarja Dick Wolfin Chicago-aiheisista sarjoista.

Yhdysvalloissa sarjan esittäminen aloitettiin 8. tammikuuta 2014 NBC-kanavalla. Suomessa sarjaa on esitetty Kutosen-kanavalla. NBC ilmoitti toukokuussa 2017 tilanneensa sarjalle viidennen kauden, jonka esittäminen aloitettiin syyskuussa 2017.

Chicago Justice on Chicago P.D.:n sisarsarja, muita Wolfin Chicago -sarjoja ovat Chicago Fire ja Chicago Med.

Tarina 
Sarjassa seurataan Chicagon poliisilaitoksen () tiedusteluyksikön toimintaa 21. piirissä taistelussa rikollisia vastaan.

Näyttelijät

Tuotantokaudet

Crossover-jaksot 
Chicago P.D. sijoittuu samaan maailmaan Kova laki: Erikoisyksikkö, Chicago Fire, Chicago Med ja Chicago Justice sarjojen kanssa. Sarjoilla on useita crossover-jaksoja.

Palkinnot ja ehdokkuudet

Lähteet

Aiheesta muualla 
 Chicago P.D. NBC:n sivustolla 
 Chicago P.D. TV.comissa  
 

Yhdysvaltalaiset draamasarjat
Yhdysvaltalaiset toimintasarjat
NBC:n televisio-ohjelmat
2010-luvun televisiosarjat
2020-luvun televisiosarjat
Armo

Armo on laaja käsite joka viittaa esimerkiksi anteeksiantoon ja hyväntahtoisuuteen monissa eettisissä, laillisissa, uskonnollisissa ja sosiaalisissa asiayhteyksissä.

Armo voi viitata myötätuntoiseen käytökseen joko jonkinlaisessa voimasuhteessa ylemmän tahon osalta voimankäytön kohdetta kohtaan (esimerkiksi tuomarin ollessa armelias syytettyä kohtaan) tai jonkin humanitaarisen kolmannen tahon osalta.

Uskonnoissa 
Armeliaisuus on useissa uskonnoissa jumalan piirre tai hyve kyseisiin uskontoihin liittyvissä eettisissä järjestelmissä.

Katso myös 
 Armahdus

Lähteet

Aiheesta muualla 

Etiikka
Uskonto
Pahsimeroi

Pahsimeroijoki on noin 95 kilometriä (59 mailia) pitkä joki Yhdysvalloissa Idahon osavaltiossa. Se saa alkunsa osavaltion keskiosien vuoristoissa ja on Salmonjoen sivujoki. Salmon on edelleen Snake- ja Columbiajokien sivujoki.

Joen valuma-alue on noin 2 142 km2 ja keskimääräinen virtaama ennen Salmonjokeen yhtymistä, on ollut 6,5 m3/s vuosina 1910–2005. Suurin mitattu virtaama on 20,1 m3/s (4. kesäkuuta 1986) ja pienin 2,5 m3/s (6–8. heinäkuuta 1989).

Joen kulku 
Joki saa alkunsa 2 355 metrin korkeudessa Borah Peakin, Idahon korkeimman vuoren, itäpuolella Lost River Range -vuoristossa Custerin piirikunnan itäosassa. Aluksi joki virtaa pohjoiseen ja koilliseen noin 20 kilometriä, minkä jälkeen se virtaa luoteeseen yhtyäkseen Salmonjokeen Ellisin lähellä. Viimeiset noin 30 kilometriä joki kulkee Custerin ja Lemhin piirikunnan välistä rajaa. Joen laskiessa Salmonjokeen sen korkeus merenpinnasta on 1 412 metriä.

Joki kulkee Lost River- ja Lemhivuoristojen välisessä laaksossa, ja sitä ruokkivat vuoristopurot katoavat laakson soraan ja virtaavat jokeen pääasiassa maanalaisena virtauksena.

Kalasto 
Vuoden 1990 jälkeen tehdyissä tutkimuksissa joessa on havaittu seuraavia kaloja:
 Puronieriä (Salvelinus fontinalis)
 Salvelinus confluentus
 Kuningaslohi (Oncorhynchus tshawytscha)
 Punakurkkulohi (Oncorhynchus clarki ja Oncorhynchus clarki lewisi)
 Prosopium williamsoni
 Kirjolohi (Oncorhynchus mykiss)

Lähteet 

Idahon joet
Columbiajoen vesistö
Suomen Psykiatriyhdistys

Suomen Psykiatriyhdistys on suomalainen järjestö, jonka tarkoituksena on edistää psykiatrian tieteellisen ja ammatillisen toiminnan edellytyksiä sekä mielenterveystyötä. Tarkoituksensa toteuttamiseksi yhdistys järjestää kokouksia ja koulutusta, osallistuu kansainväliseen psykiatrian alan toimintaan, toimittaa julkaisuja, myöntää apurahoja, tekee aloitteita ja esityksiä sekä antaa asiantuntijalausuntoja. Yhdistyksen jäseneksi voidaan hyväksyä jokainen Suomessa laillistettu lääkäri, jonka toimiala vastaa yhdistyksen tarkoitusta. Suomen Psykiatriyhdistyksen toimitilat sijaitsevat Helsingissä.

Yhdistyksen tehtävät: 
 Lausuntojen antaminen: Yhdistys antaa pyydettäessä lausuntoja, tekee aloitteita ja esityksiä tärkeiksi katsomistaan aiheista.
 Edunvalvonta: Edunvalvonta-asioita käsittelee ja hoitaa Suomen Psykiatriyhdistyksessä Ammatillinen työryhmä, joka toimii Psykiatriyhdistyksen ja Lääkäriliiton välillä. Työryhmän ensisijaisena tehtävänä on valvoa profession etuja; mikä on psykiatrian erikoislääkärien asema terveydenhuollon järjestelmässä, ovatko työtehtävät ammattikunnan näkökulmasta perusteltuja ja miten valta-asema määritellään. Työryhmä pyrkii lisäämään psykiatrian erikoisalan merkitystä. Suomen Psykiatriyhdistyksen jäseniä on mukana Lääkäriliiton toiminnassa niin valtuuskunnassa kuin valiokuntatasolla. 

 Terveyspolitiikka: Suomen Psykiatriyhdistys antaa lausuntoja terveyspoliittisista kysymyksistä eri tahojen pyynnöstä sekä laatii oma-aloitteisesti lausuntoja ja tekee aloitteita terveyspoliittisista kysymyksistä.
 Tieteellinen toiminta: Yhdistys tukee tieteellistä toimintaa myöntämällä apurahoja ja järjestämällä koulutusta.
 Koulutus: Suomen Psykiatriyhdistys järjestää koulutusta psykiatrian erikoislääkäreille sekä psykiatriaan erikoistuville lääkäreille.

Lähteet

Psykiatria
Suomalaiset järjestöt
Naucalpan

Naucalpan, viralliselta nimeltään Naucalpan de Juárez on kaupunki Meksikossa, joka sijaitsee aivan Méxicosta koilliseen. Nimi tulee nahuatlinkielisestä sanasta, joka tarkoittaa ”neljän naapuruston (tai neljän talon) sijaintia”. Kaupungissa asui vuonna 2014 noin 962 800 asukasta.

Lähteet

Aiheesta muualla 

Meksikon kaupungit
Visulahti

Visulahti on Mikkelin Visulahdessa sijaitseva vuonna 1980 avattu matkailukeskus. Se on samantyylinen kuin Puuhamaa sillä siellä ei ole perinteisiä huvipuistolaitteita. Se koostuu kolmesta alueesta: Dinosauriasta, HyperDinosta ja Visulahden vahakabinetista. Dinosauriassa on kaksi eri uima-allasta ja kolme isoa vesiliukumäkeä. Visulahdessa on myös majoitustiloja sekä leirintäalue. Visulahden omistaa espanjalainen Aspro Ocio S.A. vuonna 2007 ostamansa Puuharyhmä Oyj:n kautta.

Lähteet

Aiheesta muualla
Visulahden kotisivut

 

Mikkelin rakennukset ja rakennelmat
Mikkelin nähtävyydet
Suomen huvipuistot
Visulahti
Luettelo televisiosarjan Kapteeni Planeetta jaksoista

Tämä on luettelo televisiosarjan Kapteeni Planeetta jaksoista.

Jaksoluettelo:

1. Kausi (1990)

2. Kausi (1991)

3. Kausi (1992)

INFOA: 
 Suomessa Kolmoskanava alkoi esittämään sarjaa alkuperäiskielellä 5. tammikuuta 1991.
Kapteeni Planeetta
Tragic Illusion 25 (The Rarities)

Tragic Illusion 25 (The Rarities) on brittiläisen Paradise Lostin kokoelma-albumi, joka julkaistiin vuonna 2013 levymerkillä Century Media Records.

Kappaleet

Arvostelut 
Kaaoszine:

Lähteet 

Vuoden 2013 kokoelma-albumit
Paradise Lostin albumit
Lagonísi

Lagonísi () on Kalývia Thorikoún kaupungin kaupunginosa Saronikóksen kunnassa Itä-Attikassa Kreikassa.

Lagonísi, suomeksi ”Jänissaari”, sijaitsee pienellä niemellä Saroninlahden rannalla linnuntietä noin 7,5 kilometriä etelälounaaseen Kalývia Thorikoún keskustasta ja noin 26 kilometriä kaakkoon Ateenan keskustasta. Se on osa niin kutsuttua Ateenan Rivieraa. Kaupunginosassa on kalliita yksityistaloja ja hotelli sekä rantoja.

Lähteet 

Kreikan kaupunginosat
Saronikós
Sean Harris

Sean Harris (s. 1966 Bethnal Green, Lontoo) on englantilainen näyttelijä, joka on esiintynyt useissa menestyneissä elokuvissa ja televisiosarjoissa. Hän sai vuonna 2014 parhaan miesnäyttelijän Bafta-palkinnon roolistaan Stephen Mortonina televisiosarjassa Southcliffen tragedia. 

Harris antaa harvoin haastatteluja.

Valikoitu filmografia

Elokuva

Televisio

Lähteet

Englantilaiset näyttelijät
BAFTA-palkinnon saajat
Vuonna 1966 syntyneet
Elävät henkilöt